EkBass/fiwiki-20250220-pages-articles huggingface dataset:
Veijo Nielsen

Veijo Nielsen (12. helmikuuta 1933 Kotka – 22. joulukuuta 2015) oli suomalainen koripalloilija. Nielsen edusti miesten SM-sarjassa kasvattajaseuraansa Kotkan Työväen Palloilijoita, missä hän voitti seuran ensimmäisen Suomen mestaruuden vuonna 1958 ja yhteensä viisi SM-mitalia. Nielsen pelasi myös Suomen miesten maajoukkueessa. Pelaajauransa jälkeen kondiittorina työskennellyt Nielsen vaikutti lajin parissa muun muassa hänen aikanaan junioritasolla menestyneen NKL-Panttereiden toiminnanjohtajana. == Pelaajaura == === Seurajoukkueet === Kotkan Työväen Palloilijoiden kasvatti Nielsen edusti kasvattajaseuraansa miesten SM-sarjassa viisi kautta vuosien 1957−1963 välillä. Hän voitti seurassa Suomen mestaruuden vuonna 1958, SM- hopeaa 1960 ja SM-pronssia 1957 sekä 1959.Veijo Nielsen – Suomen Koripalloliitto === Maajoukkue === Suomen miesten maajoukkueessa Nielsen pelasi vuosina 1958−1962 13 maaottelua 1,0 pisteen keskiarvolla. Suurin osa maaotteluista oli valmistavia maaotteluita Ruotsia vastaan.Veijo Nielsenin maajoukkuetilastot – Suomen Koripalloliitto == Pelaajauran jälkeen == Nielsen lopetti pelaajauransa alle 30-vuotiaana jouduttuaan valitsemaan työn etusijalle elämässään. Hän muutti pelaajauransa jälkeen Helsinkiin missä työskenteli kondiittorina ja oli junioritasolla menestyneen NKL-Panttereiden taustatoimija, muun muassa seuran toiminnanjohtaja. Myös valmentajana työskennellyt Nielsen oli mukana Koripallomuseon perustamisessa. Myöhemmin hän palasi Kotkaan. Nielsen kuoli vaikeasta sairaudesta kärsittyään 82-vuotiaana 22. joulukuuta 2015. Hänen pikkuveljensä oli kuollut samaan sairauteen vain viisi päivää aikaisemmin.http://www.ktpbasket.fi/index.php/uutiset/arkisto/953-veijo- nielsen-on-poissa http://www.ktpkoripallo.fi/index.php/ktp-koripallo- ry/uutiset/623-veijo-nielsen == Lähteet == * Veijo Nielsen Suomen Koripalloliitto * Maajoukkuetilastot Suomen Koripalloliitto * === Viitteet === Luokka:Suomalaiset koripalloilijat Luokka:Vuonna 1933 syntyneet Luokka:Vuonna 2015 kuolleet
Bomulus

Bomulus on Sampo Suvisaaren luoma toimintaseikkailupelisarja, jonka kolme osaa Teknopiste julkaisi vuosina 1985–1986 MSX:lle ja Spectravideolle.Kuorikoski s. 23 Toimittaja Juho Kuorikosken mukaan pelit ovat graafisesti vaatimattomia, ja niiden pelimekaniikka pohjautuu pitkälti yritykselle ja erehdykselle. == Pelit == * Bomulus atomivakoojana (1985) * Bomulus ja beduiinit (1985) * Bomulus and the Lost Crown (1986) == Lähteet == * === Viitteet === Luokka:Videopelisarjat Luokka:Suomessa kehitetyt videopelit Luokka:Toimintaseikkailupelit Luokka:MSX- pelit
Catch a Fire Tour

Catch a Fire oli The Wailers-yhtyeen vuoden 1973 kiertu. Kiertue promotoi yhtyeen albumia Catch a Fire. == Kiertuepäivät == Päivä Kaupunki Maa Tapahtumapaikka huhtikuu 1973 Peckham Englanti ~~Admiral Ken's Bouncing Ball Club~~ peruttu 27\. huhtikuuta 1973 Nottingham Coleman Club 28\. huhtikuuta 1973 Lancaster Lancaster University 29\. huhtikuuta 1973 Peckham Mr. B's 1\. toukokuuta 1973 Lontoo The Old Grey Whistle Test BBC TV music show Top Gear BBC radio ohjelma 2\. toukokuuta 1973 Hatfield Hatfield Polytechnic 4\. toukokuuta 1973 Heslington Yorkin yliopisto 5\. toukokuuta 1973 Manchester Manchesterin yliopisto 6\. toukokuuta 1973 Wolverhampton 67 Club 8\. toukokuuta 1973 Colchester Essexin yliopisto 9\. toukokuuta 1973 Bristol Boobs 11\. toukokuuta 1973 Stafford North Staffs Polytechnic with Roy Wood's Wizzard 12\. toukokuuta 1973 Teesside Middleton St George College 13\. toukokuuta 1973 Peckham Mr. B's 15\. toukokuuta 1973 Lontoo The Speakeasy Club 16\. toukokuuta 1973 17\. toukokuuta 1973 18\. toukokuuta 1973 19\. toukokuuta 1973 Hitchin Town Hall 20\. toukokuuta 1973 Hammersmith Greyhound Pub 22\. toukokuuta 1973 Northampton Fantasia 23\. toukokuuta 1973 Leicester Leicester Polytechnic 24\. toukokuuta 1973 Lontoo Paris Theatre BBC radio show 25\. toukokuuta 1973 Exmouth Rolle College 26\. toukokuuta 1973 Bristol Bamboo Club 27\. toukokuuta 1973 Hitchin Sundown 28\. toukokuuta 1973 Birmingham Birmingham Top Rank 29\. toukokuuta 1973 Southampton Coach House 11\. heinäkuuta 1973 Boston Yhdysvallat Paul's Mall 12\. heinäkuuta 1973 13\. heinäkuuta 1973 14\. heinäkuuta 1973 15\. heinäkuuta 1973 18\. heinäkuuta 1973 New York City Max's Kansas City Support Bruce Springsteen 19\. heinäkuuta 1973 20\. heinäkuuta 1973 21\. heinäkuuta 1973 Luokka:Vuoden 1973 konserttikiertueet Luokka:Bob Marleyn konserttikiertueet
Exodus Tour

Exodus Tour oli Bob Marley & The Wailersin-yhtyeen vuoden 1977 euroopan- kiertu. Kiertue promotoi yhtyeen albumia Exodus. Viimeine esiintyminen on julkaistu on DVD:nä, Live! at the Rainbow.https://www.discogs.com/Bob-Marley- The-Wailers-Live-At-The-Rainbow/release/869607 == Kiertuepäivät == Päivä Kaupunki Maa Tapahtumapaikka 10\. toukouu 1977 Pariisi Ranska Pavillon Baltard 11\. toukouu 1977 Bryssel Belgia Forest National 13\. toukouu 1977 Haag Hollanti Houtrust Hallen 15\. toukouu 1977 München Länsi-Saksa Circus Krone 16\. toukouu 1977 Heidelberg Rhein-Neckar-Halle 17\. toukouu 1977 Hampuri Congress Centrum Hamburg 18\. toukouu 1977 Berliini Eissporthalle 20\. toukouu 1977 Tukholma Ruotsi Gröna Lund 22\. toukouu 1977 Kööpenhamina Tanska Folketeatret 23\. toukouu 1977 Göteborg Ruotsi Scandinavium toukouu 1977 Lontoo Englanti Top of the Pops BBC TV-ohjelma 1\. kesäkuu 1977 Rainbow Theatre 2\. kesäkuu 1977 3\. kesäkuu 1977 4\. kesäkuu 1977 == Peruttuja == * 5. ja 6. kesäkuuta 1977: Lontoo ==Kappalelista== Tyypillinen kappalelista: * "Rebel Music (3 O'Clock Roadblock)" * "Burnin' And Lootin" * "Them Belly Full (But We Hungry)" * "The Heathen" * "I Shot The Sheriff" * "War" / "No More Trouble" (medley) * "No Woman, No Cry" * "Lively Up Yourself" * "Get Up, Stand Up" * "Exodus" == Lähteet == Luokka:Vuoden 1977 konserttikiertueet Luokka:Bob Marleyn konserttikiertueet
The Beatlesin diskografia

The Beatles -yhtyeen alkuperäinen tuotanto julkaistiin Euroopassa 12 LP:n (joista yksi tupla-LP), yhden tupla-EP:n ja lukuisten singlejen muodossa. Monet kuuluisat kappaleet, kuten Hey Jude ja Lady Madonna, julkaistiin alun perin vain singleinä, eivätkä ne ole mukana The Beatlesin varsinaisilla studioalbumeilla. Albumien ulkopuolella yhtyeen uran aikana julkaistut kappaleet on koottu kaksiosaiselle kokoelmalle Past Masters (1988). == Brittiläinen diskografia == * Please Please Me (julkaistiin 22. maaliskuuta 1963) * With The Beatles (22. marraskuuta 1963) * A Hard Day’s Night (10. heinäkuuta 1964) * Beatles for Sale (4. joulukuuta 1964) * Help! (6. elokuuta 1965) * Rubber Soul (3. joulukuuta 1965) * Revolver (5. elokuuta 1966) * Sgt. Pepper’s Lonely Hearts Club Band (1. kesäkuuta 1967) * Magical Mystery Tour (8. joulukuuta 1967) (tupla-EP) * The Beatles ("Valkoinen tupla") (22. marraskuuta 1968) * Yellow Submarine (13. tammikuuta 1969) * Abbey Road (26. syyskuuta 1969) * Let It Be (8. toukokuuta 1970) == Amerikkalainen diskografia == * Introducing... The Beatles (1964) * Meet The Beatles! (1964) * The Beatles' Second Album (1964) * A Hard Day's Night (1964) * Something New (1964) * The Beatles' Story (1964) * Beatles '65 (1964) * The Early Beatles (1965) * Beatles VI (1965) * Help! (1965) * Rubber Soul (1965) * Yesterday and Today (1966) * Revolver (1966) * Sgt. Pepper's Lonely Hearts Club Band (1967) * Magical Mystery Tour (1967) * The Beatles (1968) * Yellow Submarine (1969) * Abbey Road (1969) * Let It Be (1970) == Kokoelmat ja muut julkaisut == * The Beatles' Greatest (julkaistu Länsi-Saksassa kesäkuussa 1965) * A Collection of Beatles Oldies (But Goldies) (10. joulukuuta 1966) * (Yhdysvallat ja Kanada) * The Beatles 1962–1966 ("Punainen tupla") ja The Beatles 1967–1970 ("Sininen tupla") (19. huhtikuuta 1973) * Rock'n'Roll Music (7. kesäkuuta 1976) * The Beatles at the Hollywood Bowl (Live,1977) * Live! at the Star-Club in Hamburg, Germany; 1962 (1978) * Reel Music, 1980 * Love Songs (1978) * The Beatles' Ballads, 1982 * 20 Greatest Hits, 1982 * Past Masters, Volume One (1988) * Past Masters, Volume Two (1988) * The Beatles Box Set (1988) * Live at the BBC (1994) * The Beatles Anthology -sarja: ** Anthology 1 (1995) ** Anthology 2 (1996) ** Anthology 3 (1996) * Yellow Submarine Songtrack (1999) * The Beatles 1 (2000) * Let It Be... Naked (2003) (Uudelleen masteroitu ja miksattu alkuperäisnauhoista ennen tuottaja Phil Spectorin alkuperäislevylle tekemiä muutoksia) * The Capitol Albums, Volume 1 (2004) * The Capitol Albums, Volume 2 (2006) * Love (2006) * The Beatles Stereo Box Set (2009) * The Beatles in Mono (2009) * Tomorrow Never Knows (2012) * I Saw Her Standing There (2013) * On Air - Live at the BBC Volume 2 (2013) * The Beatles Bootleg Recordings 1963 (2013) * The U.S. Albums (2014) * The Japan Box (2014) == Lähteet == Diskografia Luokka:Diskografiat
Andrija Radović

Andrija Radović oli montenegrolainen ja sittemmin jugoslavialainen poliitikko. Hän toimi Montenegron talous-, ulko- ja pääministerinä, sekä kansanedustajana Jugoslavian parlamentissa. ==Elämäkerta== Radović syntyi Martinićissa 28. tammikuuta 1872 ja valmistui lukiosta Cetinjestä opiskellen myöhemmin insinööriksi Italiassa. Sittemmin hän työskenteli eri viroissa maan hallinnossa, mukaan lukien sisäministeriössä. Radović kuului ruhtinas Nikola I:n lähipiiriin ja nousi maan pääministeriksi 1. helmikuuta 1907. Pääministerinä ollessaan hän aloitti tutkimukset kavalluksesta maan taloushallinnossa, mikä vahingoitti ruhtinaan mainetta. Nikola I erotti hänet tehtävistään 17. huhtikuuta 1907 ja Radović muutti ulkomaille lyhyeksi aikaa. Radović sovitteli välinsä Nikola I:n kanssa ensimmäisen maailmansodan sytyttyä ja joulukuussa 1915 hänestä tuli Montenegron talous- ja ulkoministeri. Huhtikuussa 1916 hän erosi ulkoministerin tehtävistään ja maan hävittyä sodan saman vuoden puolella hän seurasi Nikolai I:tä maanpakoon. Radović toimi 12. toukokuuta 1916 – 17. tammikuuta 1917 Montenegron pakolaishallituksen pääministerinä Pariisissa. Näihin aikoihin Radović alkoi kannattaa Montenegron liittämistä Serbiaan. Maaliskuussa 1917 Radovićista tuli Montenegro-komitean johtaja ja vuosina 1917–1918 hän julkaisi Genevessä ilmestynyttä lehteä nimeltä Ujedninjenje, joka kannatti eteläslaavien liittoa. Kun Jugoslavian kuningaskunta sittemmin perustettiin, Radović toimi Serbian demokraattisen puolueen (Srpska Demokratska Stranka) kansanedustajana ja kansallispankin puhemiehenä Belgradissa. Radović kuoli vuonna 1947 Belgradissa. ==Teokset== *Ujedinjenje Crne Gore sa Serbijom, 1917 ==Lähteet== Luokka:Montenegron pääministerit Luokka:Vuonna 1872 syntyneet Luokka:Vuonna 1947 kuolleet
Judon Euroopan-mestaruuskilpailut 2009

Judon Euroopan-mestaruuskilpailut 2009 olivat järjestyksessään 58. judon Euroopan-mestaruuskilpailut. Ne käytiin Tbilisissä, Georgiassa 24.–26. huhtikuuta 2009. Kilpailujen ohjelmassa oli seitsemän painoluokkaa sekä miehille että naisille. == Mitalistit == === Miehet === Sarja Kultaa Hopeaa Pronssia –60 kg Arsen Galstjan Heorhi Zantaraja Nestor Khergiani Ludwig Paischer –66 kg Miklós Ungvári Tomasz Kowalski Alim Gadanov Deniss Kozlovs –73 kg Volodymyr Soroka Dex Elmont Gilles Bonhomme Marcel Trudov –81 kg Ivan Nifontov Antonio Ciano Aljaž Sedej Levan Tsiklauri –90 kg Andrei Kazusjonok Varlam Liparteliani Karolis Bauža Elxan Məmmədov –100 kg Tagir Haibulajev Henk Grol Jevgeņijs Borodavko Daniel Brata +100 kg Martin Padar Grim Vuijsters Ihar Makarau Aleksandr Mihailin === Naiset === Sarja Kultaa Hopeaa Pronssia –48 kg Frédérique Jossinet Éva Csernoviczki Michaela Baschin Alina Alexandra Dumitru –52 kg Natalja Kuzjutina Ana Carrascosa Kitty Bravik Ilse Heylen –57 kg Telma Monteiro Sarah Clark Hedvig Karakas Morgane Ribout –63 kg Urška Žolnir Vera Koval Marijana Mišković Alice Schlesinger –70 kg Lucie Décosse Kerstin Thiele Edith Bosch Cathérine Jacques –78 kg Esther San Miguel Maryna Pryštšepa Svjatlana Tsimašenka Heide Wollert +78 kg Jelena Ivaštšenko Urszula Sadkowska Gülşah Kocatürk Franziska Konitz == Mitalitaulukko == Isäntämaa 1 5 1 2 8 2 2 0 2 4 3 1 2 0 3 4 1 1 1 3 5 1 1 0 2 6 1 0 2 3 7 1 0 1 2 8 1 0 0 1 8 1 0 0 1 10 0 3 2 5 11 0 2 0 2 12 0 1 3 4 13 0 1 2 3 14 0 1 0 1 14 0 1 0 1 16 0 0 2 2 16 0 0 2 2 16 0 0 2 2 19 0 0 1 1 19 0 0 1 1 19 0 0 1 1 19 0 0 1 1 19 0 0 1 1 19 0 0 1 1 19 0 0 1 1 Yhteensä Yhteensä 14 14 28 56 == Lähteet == * Tulokset Luokka:Judon Euroopan-mestaruuskilpailut Luokka:Vuoden 2009 urheilu Luokka:Tbilisin urheilu
Kliininen toksikologia

Kliininen toksikologia tieteenalana tutkii sellaisten aineiden vaikutuksia, joiden tarkoituksena on hoitaa, parantaa, muuttaa tai estää tautitiloja. Lääketieteellisessä tiedekunnassa kliinisen toksikologian opintoihin kuuluvat tyypillisesti lääkkeiden, kemikaalien, nautintoaineiden ja luonnonaineiden myrkytykset sekä myrkytysten hoito. ==Lähteet== Luokka:Toksikologia Luokka:Lääketiede
Rastaman Vibration Tour

Rastaman Vibration Tour oli Bob Marley & The Wailersin-yhtyeen vuoden 1976 kiertu. Kiertue promotoi yhtyeen albumia Rastaman Vibration. == Kiertuepäivät == Päivä Kaupunki Maa Tapahtumapaikka 23\. huhtikuuta 1976 Upper Darby Yhdysvallat Tower Theater 24\. huhtikuuta 1976 Washington, D.C. McDonough Arena 25\. huhtikuuta 1976 (2 konserttia) Boston Music Hall 30\. huhtikuuta 1976 (2 konserttia) New York Beacon Theater 1\. toukokuuta 1976 (2 konserttia) 4\. toukokuuta 1976 Montréal Kanada Centre Sportif 5\. toukokuuta 1976 (2 konserttia) Toronto Convocation Hall 6\. toukokuuta 1976 Buffalo Yhdysvallat Century Theater 7\. toukokuuta 1976 Cleveland Public Auditorium 10\. toukokuu1976 Detroit Masonic Temple 11\. toukokuuta 1976 Chicago Auditorium Theater 13\. toukokuuta 1976 Minneapolis Orchestra Hall 14\. toukokuuta 1976 St. Louis Ambassador Theatre 20\. toukokuuta 1976 Houston Music Hall 22\. toukokuuta 1976 Denver Denver Auditorium Arena 25\. toukokuuta 1976 San Diego Civic Theater 26\. toukokuuta 1976 Los Angeles Roxy Theater 27\. toukokuuta 1976 Shrine Auditorium 29\. toukokuuta 1976 Oakland Paramount Theater 30\. toukokuuta 1976 31\. toukokuuta 1976 Santa Barbara Santa Barbara Bowl kesäkuu 1976 Miami 6\. kesäkuuta 1976 Offenburg Länsi-Saksa Messegelände 8\. kesäkuuta 1976 Düsseldorf Philipshalle 9\. kesäkuuta 1976 Hampuri Laeiszhalle 10\. kesäkuuta 1976 Tukholma Ruotsi Gröna Lund 13\. kesäkuuta 1976 Amsterdam Hollanti Jaap Eden baan 14\. kesäkuuta 1976 Pariisi Ranska 15\. kesäkuuta 1976 Lontoo Englanti Hammersmith Odeon 16\. kesäkuuta 1976 17\. kesäkuuta 1976 (2 konserttia) 18\. kesäkuuta 1976 (2 konserttia) 19\. kesäkuuta 1976 Cardiff Wales Ninian Park 20\. kesäkuuta 1976 Wolverhampton Englanti Civic Hall 22\. kesäkuuta 1976 Birmingham The Odeon 23\. kesäkuuta 1976 Bristol Colston Hall 24\. kesäkuuta 1976 Exeter Great Hall, University of Exeter 26\. kesäkuuta 1976 (2 konserttia) Leeds Leeds University 27\. kesäkuuta 1976 Manchester Belle Vue ==Kappalelista== Tyypillinen kappalelista: * "Trenchtown Rock" * "Burnin' and Lootin'" * "them Belly Full (but We Hungry)" * "Rebel Music (3 O'Clock Roadblock)" * "I Shot The Sheriff" * "Crazy Baldheads" * "Want More" * "No Woman, No Cry" * "Lively Up Yourself" * "Roots, Rock, Reggae" * "Rat Race" * "Positive Vibration" * "Get Up, Stand Up" / "War" / "No More Trouble" (medley) Luokka:Vuoden 1976 konserttikiertueet Luokka:Bob Marleyn konserttikiertueet
Propionibacterium freudenreichii

Propionibacterium freudenreichii on grampositiivinen bakteeri, jota käytetään emmentaljuuston sekä sen rinnakkaistuotteiden valmistukseen. Bakteerin pitoisuus on näissä sveitsiläistyyppisissä juustoissa korkeampi kuin missään muussa juustossa. Grammassa emmentalia voi olla miljoona kappaletta elävää bakteeria grammaa kohden. Propionibakteereja on yleisesti maitotuotteissa, mutta niitä esiintyy myös maaperässä. Juustonvalmistuksessa P. freudenreichii muuttaa laktaattia asetaatiksi, propionaatiksi ja hiilidioksidiksi. == Lähteet == == Aiheesta muualla == *Laji.fi: Propionibacterium freudenreichii *National Center for Biotechnology Information (NCBI): Propionibacterium freudenreichii, taxonomy Luokka:Grampositiiviset bakteerit Luokka:Sveitsiläiset juustot
Carl Johan Tollet

Carl Johan (Jussi) Tollet (24. tammikuuta 1856 Uusikaupunki – 11. maaliskuuta 1931 Helsinki) oli suomalainen päätoimittaja, pörssimeklari ja litteratööri.Toimittaja C. J. Tollet, Helsingin Sanomat, 12.03.1931, nro 70, s. 3, Kansalliskirjaston digitaaliset aineistot Tolletin vanhemmat olivat värjäri Frans Axel Konstantin Tollet ja Margareta Matilda Palén. Hän pääsi ylioppilaaksi 1875 Turun lyseosta, kävi Kokemäen maanviljelyskoulun ja opiskeli Helsingin yliopistossa jonkin aikaa oikeustiedettä, kunnes hän joutui keskeyttämään opintonsa silmäsairauden takia. Tollet perusti ja omisti Porin höyryseparaattorimeijerin 1882–1885 ja oli päätoimittaja Björneborgs Tidning- lehdessä 1887–1890, Wiborgsbladet-lehdessä 1890–1901 ja Wiborgs Nyheter- lehdessä 1905–1913. Viipurin kaupunginkirjaston hoitaja hän oli vuodesta 1896. Toisen sortokauden aikana Tollet karkotettiin Viipurista vuonna 1913 ja hän muutti Helsinkiin. Tämän jälkeen Tollet toimi pörssimeklarina Helsingissä 1914–1922 ja avusti Hufvudstadsbladet- ja Åbo Underrättelser-lehtiä. Vuodesta 1922 alkaen Tollet toimi useiden maaseutulehtien kirjeenvaihtajana Helsingissä.Pörssitieto G. Kock : Pörssin kaikki jäsenet 1912-84 Tollet oli naimisissa vuodesta 1884 Ella Johanna Thornbergin kanssa (k. 1900) ja vuodesta 1901 Ella Helena Leepingin kanssa. Toimittaja, kirjailija Håkan Tollet oli Carl Johan Tolletin poika toisesta avioliitosta. == Lähteet == Luokka:Suomalaiset päätoimittajat Luokka:Suomalaiset kirjastonhoitajat Luokka:Vuonna 1856 syntyneet Luokka:Vuonna 1931 kuolleet
Propionibakteerit

Propionibakteerit (Propionibacterium) on anaerobisten grampositiivisten sauvabakteerien suku. Ne on nimetty aineenvaihduntansa erityispiirteen mukaisesti: ne kykenevät tuottamaan propionihappoa käyttämällä epätavallista transkarboksylaasi-entsyymiä. Propionibakteereita elää ihmisten hiki- ja talirauhasissa ja muilla ihoalueilla. Niitä on käytännössä kaikkialla, eivätkä ne aiheuta ongelmia aknea lukuun ottamatta. == Propionibakteereja == *Propionibacterium acidifaciens *Propionibacterium acidipropionici *Propionibacterium acnes *Propionibacterium australiense *Propionibacterium avidum *Propionibacterium cyclohexanicum *Propionibacterium damnosum *Propionibacterium freudenreichii *Propionibacterium granulosum *Propionibacterium innocuum *Propionibacterium jensenii *Propionibacterium lymphophilum *Propionibacterium microaerophilum *Propionibacterium olivae *Propionibacterium propionicum *Propionibacterium propionicus *Propionibacterium thoenii == Lähteet == == Aiheesta muualla == *Laji.fi: Propionibacterium *National Center for Biotechnology Information (NCBI): Propionibacterium, taxonomy Luokka:Bakteerit
Lauri Hiisi

Lauri Hiisi (sukunimi vuoteen 1918 Helenius; 20. elokuuta 1897 Orimattila – 15. toukokuuta 1989 HelsinkiKuolleita (maksullinen artikkeli) Helsingin Sanomat 27.5.1989, HS Aikakone. Viitattu 16.5.2018.) oli suomalainen everstiluutnantti, joka toimi Suomen sotilasasiamiehenä Ranskassa, Belgiassa ja Espanjassa. Sittemmin hän johti perustamaansa Pankkiriliike L. Hiisi Oy:tä.Kuka kukin on 1954 (Projekt runeberg) Hiiden vanhemmat olivat suutarimestari Johan Willehard Helenius ja Maria Emilia Karlsson. Hän pääsi ylioppilaaksi 1917 ja suoritti kadettikoulun 1920. Hiisi opiskeli vielä Italian tykistöakatemiassa 1929. Hän opiskeli myös matematiikkaa Helsingin yliopistossa. Hiisi oli Rannikkotykistörykmentissä upseerina 1920–1924, yleisesikunnan toimistoupseerina 1924–1926, Rannikkotykistörykmentti 2:n teknillisen toimiston päällikkönä 1929–1930, Rannikkotykistörykmentti l:n patteriston komentajana 1930–1933 sekä merivoimien esikunnan järjestelytoimiston päällikkönä 1934–1938. Hän osallistui koululaiva Suomen Joutsenen valtameripurjehdukseen vuonna 1936. Hiisi oli Suomen sotilasasiamiehenä Pariisissa 1938–1942, Uudenmaan rannikkoprikaatin esikuntapäällikkönä 1942–1943 ja rannikkotykistörykmentti 1:n komentajana 1943–1944. Hiisi ylennettiin vänrikiksi ja luutnantiksi 1920, kapteeniksi 1924, majuriksi 1928 ja everstiluutnantiksi 1938. Hiisi erosi jatkosodan jälkeen armeijan palveluksesta ja perusti pankkiiriliike L. Hiisi Ky:n vuonna 1945. Pankkiiriliikkeen nimeksi muuttui 1976 L. Hiisi Oy.Pörssitieto G. Kock : Pörssin kaikki jäsenet 1912-84 Lauri Hiisi luopui yrityksestä vuonna 1980. Vuonna 1985 liike myytiin Tuula ja Jarl Nyholmille ja se on edelleen olemassa yhtiönä mutta toimii nykyisin kokonaan toisella alalla. Välitystoimintaa jatkoi 1988 perustettu uusi Pankkiiriliike L. Hiisi Oy jonka omisti vakuutusryhmä Veritas. Tämä yhtiö lopetti välitystoiminnan 1998 ja sen purettiin 2006. Vuonna 1959 Lauri Hiisi perusti Kaarina ja Lauri Hiiden Opintosäätiön. Hän harrasti kilpapurjehdusta ja metsänistutusta. == Lähteet == Luokka:Suomalaiset upseerit Luokka:Suomalaiset pankinjohtajat Luokka:Vuonna 1897 syntyneet Luokka:Vuonna 1989 kuolleet
Bernardino Ramazzini

Bernardino Ramazzini (4. lokakuuta 1633 – 5. marraskuuta 1714) oli italialainen lääkäri. Hän syntyi Carpissa ja opiskeli lääketiedettä Parman yliopistossa, jossa hänen kiinnostuksensa työperäisiin tauteihin alkoi. Ramazzini systematisoi olemassa olevan tietämyksen ja antoi suuren henkilökohtaisen panoksen alalle keräämällä havaintonsa De Morbis Artificum Diatriba -teokseen ("Työntekijöiden sairaudet"). Ensimmäinen painos painettiin Modenassa 1700 ja toinen Padovassa 1713. Teoksensa ansiosta Ramazzinia kutsutaan työlääketieteen isäksi. Työlääketieteen alkuvaiheessa keskityttiin diagnosoimaan kemiallisten ja fysikaalisten aineiden vaikutuksia sekä niiden hoitoihin. Ne ovat läheisesti sidoksissa työtoksikologiaan. == Lähteet == Luokka:Italialaiset lääkärit Luokka:Vuonna 1633 syntyneet Luokka:Vuonna 1714 kuolleet Luokka:Työtoksikologia
Rekolan koulu

Rekolan koulu on Vantaan Koivukylän suuralueen Rekolan kaupunginosassa sijaitseva suomenkielinen alakoulu (luokka-asteet 1–6). Koululla annetaan myös peruskoulutaitoihin valmistavaa opetusta. Nykyisen Rekolan koulun taustalla on vuonna 1912 seudulla vuokratiloissa aloitettu kouluopetus. Ensimmäinen varsinainen Rekolan kansakoulurakennus valmistui vuonna 1929. Rakennus on yhä koulukäytössä. Uudempi koulurakennus valmistui vuonna 1951. Vuonna 1980–1981 oppilasmäärältään voimakkaasti (edellivuonna 981 oppilaan kouluksi) kasvanut peruskoulu jaettiin kahtia, ja osa koululaisista siirtyi uuteen Havukallion kouluun (nykyinen Kytöpuiston koulu). Vuonna 1997 valmistui Rekolan koulun uusin koulurakennus. 1970-luvulla kiireellä käyttöönotetut parakkiluokkatilat oli tätä aiemmin jouduttu purkamaan sisäilmaongelmien takia. File:Rekolan koulu1 - Rekola - Vantaa - m.jpg|Vasemmalla vanha, pienempi koulurakennus (1929) ja oikealla uudempi (1951). File:Rekolan koulu3 - Rekola - Vantaa - m.jpg|Etualalla päiväkerhon ja hammashoitolan tiloja. ==Lähteet== == Aiheesta muualla == * Rekolan koulu Luokka:Vantaan peruskoulut Luokka:Rekola Luokka:Vantaan suojellut rakennukset
Kytöpuiston koulu

Kytöpuiston koulu on suomenkielinen alakoulu Havukosken kaupunginosassa Koivukylän suuralueella Vantaalla. Noin 430 oppilaan monikulttuuriseen kouluun kuuluvat luokka-asteet 1–6.Lisäksi koulussa annetaan peruskouluun valmistavaa opetusta. Kuva:Kytöpuiston koulu2 - Havukoski - Vantaa - m.jpg| Kytöpuiston koulu alakoulu sijaitsee Vantaan Havukosken kaupunginosassa. Koulun aiempi nimi oli Havukallion koulu. Kuva:Kytöpuiston koulu3 - Havukoski - Vantaa - m.jpg| Kytöpuiston koulu. Syksyllä 2020 Kytöpuiston koulu nousi uutisiin, kun joukko samanikäisiä oppilaita pahoinpiteli 11-vuotiaan koulukiusaamisen kohteeksi joutuneen oppilaan välitunnilla. ==Lähteet== Luokka:Vantaan peruskoulut Luokka:Havukoski
Päiväkummun koulu

thumb|270px| Päiväkummun koulun pihaa vanhassa asussaan ennen piharemonttia. Päiväkummun koulu on Vantaan Koivukylän suuralueen Päiväkummun kaupunginosassa sijaitseva noin 330 oppilaan suomenkielinen alakoulu (luokka-asteet 1–5). Koulurakennus valmistui alkujaan vuonna 1968; sitä laajennettiin ja kunnostettiin vuonna 2000. Koulu on järjestänyt Suomen eri puolilla toteutettuja leirikouluja jo vuodesta 1974 alkaen. ==Lähteet== {{viitteet|sarakkeet|viitteet= == Aiheesta muualla == * Koulun tietoja Vantaan kaupungin sivuilla Luokka:Vantaan peruskoulut Luokka:Päiväkumpu
Toffana

Giulia Tofana (Giulia MangiardiMonson, Craig A.: The Black Widows of the Eternal City: The True Story of Rome’s Most Infamous poisoners ) oli ammattimyrkyttäjä, joka eli 1600-luvulla Palermossa ja Roomassa. Tofana antoi nimensä käyttämälleen myrkylle, aqua tofanalle. Se oli sekoitus arsenikkia rauniokilkka-nimisen kasvin vesiuutteessa. Arsenikkimyrkytys osattiin diagnosoida vasta myöhään 1700-luvulla. Myrkyn alkuperäisen keksijän uskotaan olleen Teofania di Adamo, Giulia Tofanan äiti, joka teloitettiin 1635 Palermossa. Tofana pidätettiin myrkkyjuoman myymisestä naisille, jotka halusivat päästä eroon aviomiehistään. Tofana tunnusti aiheuttaneensa välillisesti vähintään 600 henkilön murhan. Myrkytystapaukset olivat herättäneet pelkoa ja huhuja, ja tunnustus saatiin kiduttamalla, joten sen todenperäisyyttä oli mahdotonta erottaa huhuista. Giulia Tofana teloitettiin 1659 yhdessä tytärpuolensa Girolama Sparan kanssa, joka Tofanan tavoin oli muuttanut Palermosta Roomaan. ==Lähteet== Luokka:Toksikologian historia Luokka:Myrkyttäjät Luokka:Italialaiset teloitetut Luokka:Syntymävuosi tuntematon Luokka:Vuonna 1659 kuolleet
A Good Man

A Good Man on vuonna 2014 suoraan DVD:lle julkaistu yhdysvaltalainen toimintarikoselokuva. Elokuvan ohjasi Keoni Waxman, joka myös käsikirjoitti elokuvan yhdessä Jason Rainwaterin kanssa. Pääosaa näyttelee Steven Seagal, Victor Webster ja Tzi Ma.A Good Man thegrindstone.net Viitattu 7.5.2016 == Juoni == Alexanderin ura erikoisjoukon sotilaana päättyy huonosti ja hän päättää elää rauhallista elämää Romaniassa. Kaikki lopulta muuttuu, kun yksi vuora-asukkaista joutuu paikallisen rikollisjärjestön uhriksi. Hän yrittää pelastaa naapurinsa, mutta sekaantuu samalla kiinalaisten ja venäläisten alamaailman keskinäiseen sotaan. Pian Alexander saa huomata kiinalaisten alamaailman johtajan olevan yksi hänen menneistä vihollisista. ==Rooleissa== == Lähteet == Luokka:Yhdysvaltalaiset toimintaelokuvat Luokka:Vuoden 2014 yhdysvaltalaiset elokuvat Luokka:Suoraan videolle julkaistut elokuvat Luokka:Keoni Waxmanin ohjaamat elokuvat
Hihapuukko

Hihapuukko oli Kajaanissa ilmestynyt lähinnä underground- tai anarkistilehti, jota ilmestyi 20 numeroa vuosina 1969–1970.Paaso, Juuso: Jee, suuri pulunhuijaus, s. 19. Helsinki: Zäp Books, 2015. Siihen kirjoittivat artikkeleita muun muassa Markku Sadelehto, Eino Kaikkonen ja sittemmin Kajaanin ainoaa elokuvateatteria Kino Sisua pyörittänyt Tapio Nevalainen. Lehdessä julkaistiin muun muassa artikkelisarja homoseksuaalisuuden historiasta ja yksi numero oli omistettu kokonaan eroottiselle kirjallisuudelle. Kaikkonen haastettiin oikeuteen siveellisyyslain rikkomisesta, mutta syytteet hylättiin hovioikeudessa. Lehden levikki oli pieni, mutta ajankohtaan ja paikkaan katsoen suuri. Lisäksi tämä oli ilmeisesti viimeinen julkaisu, jota vastaan nostettiin epäsiveellisyyssyyte vuoden 1922 lain nojalla. Hihapuukko ajautui riitoihin myös taistolaisten kommunistien kanssa julkaistuaan maolaisuutta kannattaneita kirjoituksia. ==Lähteet== == Aiheesta muualla == * Hihapuukko-lehden numeroita pdf- tiedostoina, Oranssin pienlehtiarkisto Luokka:Suomalaiset aikakauslehdet Luokka:Kajaanin kulttuuri Luokka:Anarkismi Suomessa
Shenzhou 1

Shenzhou 1 () oli Kiinan Shenzhou-avaruusalusperheen ensimmäinen miehittämätön avaruuslento. Shenzhou 1 laukaistiin 19. marraskuuta 1999 Jiuquanin avaruuskeskuksesta Sisä-Mongoliasta. Onnistuineen paluun maan ilmakehään tehtyä alus laskeutui 20. marraskuuta 1999 klo. 19:41 UTC noin 415 kilometrin päähän laukaisualustalta ja noin 110 kilometrin päähän Wuhain kaupungista Sisä-Mongoliaan. Shenzhou 1 erosi huomattavasti muista, tulevista, Shenzhou- avaruusaluksista rakenteeltaan, käyttötarkoitukseltaan ja hyötykuormansa osalta. Shenzhou 1 mm. ei käyttänyt avaruusalkuksissa yleisesti käytettäviä aukeavia aurinkopaneleita vaan yksittäisiä aurinkokennoja jotka olivat kiinnitettyinä suoraan alukseen. Shenzhoun 1:sen 13 alijärjestelmästä vain 9 oli käytössä lennon aikana, tämä johtui Shenzhou-alusten pääsuunnitelijan, Qi Farrenin, mukaan siitä, että aluksella oli pääasiassa tarkoitus testata Chang Zheng 2F rakettia. Ainot järjestelmät ja toimenpiteet mitä itse aluksella testattiin olivat moduulien erotus, asentohallintaa, nostavan rungon käyttöä ilmakehään palatessa, lämpäsuojaa sekä maaoperaatioita aluksen laskeuduttua maahan. Aluksen hyötykuormana oli 100 kg siemeniä joilla tutkittiin avaruuden ja painottomuuden vaikutuksia. Aluksen keulassa oli myös vale-ELINT -järjestelmä, mikä on Shenzhou 2:sta eteenpäin korvattu toimivalla järjestelmällä. Luokka:Shenzhou-ohjelma Luokka:Miehittämättömät avaruuslennot Luokka:Vuoden 1999 avaruustoiminta
S. A. Lundelin

Sven Albert Lundelin (19. heinäkuuta 1906 – 7. joulukuuta 1976) oli suomalainen pankkiiriliikkeen osakas ja kieltenopetuksessa käytetyn kielikorttimenetelmän keksijä.Pörssitieto G. Kock : Pörssin kaikki jäsenet 1912-84 Lundelin perusti vuonna 1946 Helsinkiin arvopaperien välitystä harjoittaneen Pankkiiriliike S. A. Lundelin kommandiittiyhtiön yhdessä Lasse Wallenin (1901–1983) ja neljän muun yhtiömiehen kanssa. Lundelin omisti myös kustannustoimintaa harjoittaneen Förlags Aktiebolaget Lundelinin. Lundelin kehitti kieltenopetuksessa käytetyn kielikorttimenetelmän. Catalog of Copyright Entries. Third Series: 1960 (Google kirjat) Hän asui pitkään Las Palmasissa Kanarian saarilla jossa hän myös kuoli. Lundelinin perustama pankkiiriliike lopetti toimintansa 1984. == Teoksia == * "Speech card method" in practical Spanish. Lundelin, Helsinki 1954 * Praktisk spanska enligt språkkortsmetoden. 1-2. Lundelin, Helsingfors 1954 * Bilansstatistik över träförädlingsindustrin i Finland, jämförd med industrier i Sverige, 1938-1953 : balance statistics of the woodworking industry in Finland, compared with industries in Sweden. Third edition Helsingfors 1954 == Lähteet == Luokka:Suomalaiset liikemiehet Luokka:Vuonna 1906 syntyneet Luokka:Vuonna 1976 kuolleet
Suomen Kuvalehti (1872–1880)

Suomen Kuvalehti oli Helsingissä vuosina 1872–1880 ilmestynyt aikakauslehti. Julius Krohnin julkaisema ja toimittama Suomen Kuvalehti oli ohjelmaltaan jatkoa Krohnin vuosina 1863–1866 toimittamalle Maiden ja Merien Takaa -lehdelle, mutta kieliasultaan kehittyneempi ja sisällöltään monipuolisempi. Sen aputoimittajina työskentelivät aluksi Gustaf Ferdinand Lönnbeck, sittemmin Paavo Cajander ja vuosina 1873–1874 Arvid Genetz ja Tyko Hagman. Avustajina toimi lähes sata tunnettua kirjoittajaa. Krohn hankki itse kalliin kuvituksen Ruotsista. Kahdesti kuukaudessa ilmestyneen lehden levikki nousi Balkanin sodan 1877–1878 aikana yli 1 600 kappaleen, mutta laski sen jälkeen puoleen. Lehden lakkaamiseen vaikutti tilaushinnaltaan paljon halvemman Kyläkirjaston Kuvalehden kilpailu. ==Lähteet== ==Aiheesta muualla== * Suomen Kuvalehti digitoituna kansalliskirjastossa Luokka:Helsingin media Luokka:Ilmestymästä lakanneet suomalaiset aikakauslehdet
Richard Granberg

Frans Richard Julius Granberg (2. marraskuuta 1869 Tampere – 19. marraskuuta 1939 Tukholma) oli suomalainen pankkimies ja filatelisti.Pörssitieto G. Kock : Pörssin kaikki jäsenet 1912-84Päivästä päivään. 70 v. täyttää tänään..., Helsingin Sanomat, 02.11.1939, nro 296, s. 6, Kansalliskirjaston digitaaliset aineistot. Viitattu 02.11.2024 Granbergin vanhemmat olivat apteekkari Edvard Julius Granberg ja Gustava Paulina Sacklén. Hän pääsi ylioppilaaksi Helsingin yksityislyseosta 1890 ja opiskeli Helsingin yliopistossa oikeus- ja lääketiedettä. Granberg matkusti 1893 Ranskaan ja Saksaan tutkimaan sikäläisiä pankkioloja ja 1894 hän tuli Uudenmaan Osakepankin palvelukseen, jossa hän oli muun muassa vekselikonttorin päällikkönä. Granberg toimi vuodesta 1898 Suomen Maanviljelys- ja Teollisuuspankin prokuristina ja sivukonttorin esimiehenä Helsingissä. Vuonna 1901 hän ryhtyi harjoittamaan yksityistä pankkitoimintaa Helsingissä. Hän toimi pörssimeklarina Helsingin pörssissä 1915–1920 ja oli vuonna 1918 perustetun Pankkiiriliike Courtagen toimitusjohtajana ja osakkaana 1919–1924. Sittemmin Granberg oli vuonna 1932 perustetun postimerkkikauppaa harjoittaneen Oy Filatelia Ab:n osakkaana.Pörssitieto G. Kock : Filateliaa ja osakkeita - eräitä osakeyhtiömuotoisia postimerkkiliikkeitä Granberg oli Dresdenin kansalnvälisen filatelistiyhdistyksen kunniajäsen. Granberg tarjosi vuonna 1931 vuosien aikana keräämäänsä suomalaisten ehiöiden kokoelmaa Postimuseolle. Kun museolla ei ollut määrärahoja kokoelman ostamiseen hankittiin ostohinta laskemalla liikkeelle 15. lokakuuta 1931 100 000 kappaletta Pro Filatelia-postimerkkiä jonka myyntihinta oli 5 markkaa ja nimellisarvo 1 markka. Kokoelma ostettiin sitten Postimuseolle Pro Filatelia- merkkien myynnistä saadulla 370 000 markalla.Pro Filatelia Granberg oli naimisissa vuodesta 1896 Karin Dagmar Landénin kanssa. == Teoksia == * Die Ganzsachen von Finnland. Philipp Kosack, Berlin 1903 * Katalog över ”Direktör Rich. Granbergs samling av Finlands helsaker” i Rikspostmuseum i Helsingfors ; utarb. på uppdrag av Post- och telegrafstyrelsen av Rich. Granberg. Post- och telegrafstyrelsen, Helsingfors 1934 ; suomeksi nimellä ”Johtaja Rich. Granbergin kokoelma Suomen ehiöitä” Valtion postimuseossa Helsingissä : luettelo ; Posti- ja lennätinhallituksen toimesta laatinut Rich. Granberg. Posti- ja lennätinhallitus, Helsinki 1934 * Katalog över Postmuseets i Finland utländska frimärken. Post- och telegrafstyrelsen, Helsingfors 1938, suomeksi nimellä Suomen postimuseon ulkomaisten postimerkkien luettelo. Posti- ja lennätinhallitus, Helsinki 1938 == Lähteet == Luokka:Suomalaiset liikemiehet Luokka:Filatelistit Luokka:Suomalaiset keräilijät Luokka:Vuonna 1869 syntyneet Luokka:Vuonna 1939 kuolleet
Annos-vastesuhde

Annos-vastesuhde kuvaa eliössä tapahtuvia muutoksia, joita saadaan aikaan erisuuruisilla annoksilla ainetta. Annos-vastesuhde määritetään usein kemiallisille aineille määrätyllä altistusajalla. Mitattava vaste eliössä voi mikä tahansa reaktio, vaikkapa eliön kuolema eläinkokeessa (LD50) tai S. typhimurium -bakteerin mutaatio Amesin testissä. Annos-vastesuhde on toksikologian keskeisimpiä käsitteitä. Annos-vastesuhteen tutkimisessa ja kehitettäessä uusia annos-vastemalleja on keskeistä määritellä turvalliset ja vaaralliset annokset. Näin tehdään lääkkeiden, ympäristömyrkkyjen ja haitta- aineiden suhteen, joille ihminen tai muut eliöt voivat altistua. Nämä arvioinnit ovat perustana yhteiskunnan säädöksille, jotka koskevat arvioituja aineita. Esimerkiksi USA:n Ympäristönsuojeluvirasto on kehittänyt laajan ohjeistuksen annos-vastesuhteiden mallintamisesta ja arvioinnista. ==Lähteet== Luokka:Toksikologia
Naapurit 2

Naapurit 2 (Neighbors 2: Sorority Rising) on vuonna 2016 ensi-iltansa saanut yhdysvaltalainen komediaelokuva, jonka on ohjannut Nicholas Stoller. == Juoni == Mac ja Kelly odottavat toista lastaan ja luulee jo päässeensä eroon bilettävistä nuorista, kun naapuriin muuttaakin ennätyksellinen villi Kappa Nu -sisaruskunta. Sisaruskunnan tytöt ovat kyllästyneet kampuksen ankeaan ilmapiiriin ja hankkineet talon, jotta voisivat järjestää eeppisiä bileitä. Mac ja Kelly käyvät taistoon tukenaan parhaat ystävänsä Jimmy ja Paula. Epätoivoissaan nuoripari värvää entisen vihollisensa Teddyn salaiseksi aseekseen. Uudet naapurit eivät aio luovuttaa ilman taistelua. == Näyttelijät == == Aiheesta muualla == * Luokka:Vuoden 2016 yhdysvaltalaiset elokuvat Luokka:Yhdysvaltalaiset komediaelokuvat
Havukosken koulu

Havukosken koulu on Vantaan Koivukylän suuralueen Havukosken kaupunginosassa sijaitseva noin 410 oppilaan suomenkielinen yläkoulu (luokka-asteet 6–9). Lukuvuonna 2018–2019 koulurakennusta peruskorjattiin ja koulu toimi Tikkurilassa osoitteessa Lummetie 2b. File:Havukosken koulu2 - Havukoski - Vantaa - m.jpg|Havukosken koulua on Vantaan Havukoskella. File:Havukosken koulu3 - Havukoski - Vantaa - m.jpg|Pihanäkymä Havukosken koululta. ==Lähteet== Luokka:Vantaan peruskoulut Luokka:Havukoski
Ilolan koulu (Vantaa)

Ilolan koulu on Vantaan Koivukylän suuralueen Ilolan kaupunginosassa sijaitseva noin 430 oppilaan suomenkielinen alakoulu (luokka-asteet 1–5). Kuva:Ilolan koulu - rak. 2 - Ilola - Vantaa - m.jpg|Ilolan koulun koulurakennus 2. Kuva:Ilolan koulu - rak. 3 - Ilola - Vantaa - m.jpg|Ilolan koulun rakennus 3. ==Lähteet== Luokka:Vantaan peruskoulut Luokka:Ilola (Vantaa)
Työmiehen Toveri

Työmiehen Toveri oli Tampereella vuosina 1882–1884 ilmestynyt aikakauslehti. Emil Hagelbergin ja Arvo Liljestrandin julkaisema ja toimittama Työmiehen Toveri oli rahvaalle tarkoitettu kuvalehti. Nimestään huolimatta se ei juurikaan käsitellyt työväenasiaa, vaan edusti lähinnä fennomaanien kansanvalistuspyrkimyksiä. Lehti ilmestyi kerran kuukaudessa vain runsaan vuoden ajan. ==Lähteet== ==Aiheesta muualla== * Työmiehen Toveri digitoituna kansalliskirjastossa Luokka:Ilmestymästä lakanneet suomalaiset aikakauslehdet Luokka:Tampereen media
Matt Murray

Matthew Murray (s. 25. toukokuuta 1994 Thunder Bay, Ontario, Kanada) on kanadalainen jääkiekkomaalivahti, joka edustaa Pohjois-Amerikan NHL-liigassa pelaavaa Toronto Maple Leafsia. == Ura == Murray valittiin AHL-liigan parhaimmaksi maalivahdiksi kaudella 2014–2015. 2\. maaliskuuta 2016, Stan Bowman ja Peter Chiarelli valitsivat Murrayn ensimmäisten pelaajien joukossa edustamaan Pohjois-Amerikan alle 23-vuotiaiden yhdistelmäjoukkuetta vuoden 2016 maailmancupiin. Murray on voittanut Pittsburgh Penguinsin aloittavana maalivahtina Stanley Cupin kausilla 2015–2016 ja 2016–2017. Lokakuussa 2020 Penguins kauppasi Murrayn Ottawa Senatorsiin vaihdossa toisen kierroksen varausvuoroon vuoden 2020 varaustilaisuudessa ja Jonathan Grudeniin. https://www.sportsnet.ca/nhl/article/senators-acquire-goaltender-matt-murray- penguins/ Tämän jälkeen Murray teki Senatorsin kanssa nelivuotisen ja 25 miljoonan dollarin arvoisen jatkosopimuksen. https://www.tsn.ca/ottawa- senators-matt-murray-reach-four-year-extension-1.1536769 Heinäkuussa 2022 Senators kauppasi Murrayn sekä kolmannen ja seitsemännen kierroksen varausvuorot Toronto Maple Leafsiin. https://www.espn.com/nhl/story/_/id/34228791/toronto-maple-leafs-add-veteran- goalie-free-agency-acquire-matt-murray-ottawa-senators == Lähteet == Luokka:Kanadalaiset jääkiekkomaalivahdit Luokka:Toronto Maple Leafsin pelaajat Luokka:Pittsburgh Penguinsin varaamat pelaajat Luokka:Vuonna 1994 syntyneet Luokka:Elävät henkilöt
Kanerva (1900–1906)

Kanerva oli Hämeenlinnassa vuosina 1900–1906 ilmestynyt aikakauslehti. Alaotsikolla Kaunokirjallinen kansanlehti ilmestynyt Kanerva lähti liikkeelle valistavana viihdelehtenä, mutta kallistui myöhemmin sosialismiinSuomen lehdistön historia 8, s. 26.. Kahdesti kuukaudessa ilmestynyttä vaatimatonta lehteä toimitti Aug. Boman ja vuonna 1906 Severi Alanne. Alanne ja Väinö Jokinen halusivat tehdä Kanervasta sosialidemokraattisen puoluelehden, mutta lehden kannatusyhtiö ei sitä hyväksynyt. Parhaimmillaan 2 500 kappaleen levikin saavuttanutSuomen lehdistön historia 8, s. 434. lehti lakkasi Alanteen siirryttyä Sosialistisen Aikakauslehden toimituskuntaan. ==Lähteet== * ===Viitteet=== ==Aiheesta muualla== * Kanerva digitoituna kansalliskirjastossa Luokka:Hämeenlinnan media Luokka:Ilmestymästä lakanneet suomalaiset aikakauslehdet Luokka:Suomalaiset kirjallisuuslehdet
Natriumselenidi

Natriumselenidi (Na2Se) on natrium- ja selenidi-ionien muodostama epäorgaaninen ioniyhdiste. Yhdistettä käytetään sekä orgaanisten että epäorgaanisten seleeniyhdisteiden valmistamiseen. ==Ominaisuudet== Huoneenlämpötilassa natriumselenidi on puhtaana valkoista kiteistä ainetta, mutta punertuu ilman vaikutuksesta. Tämä johtuu siitä, että tällöin muodostuu polyselenidejä ja myös punaista seleeniä. Yhdiste liukenee veteen, mutta hydrolysoituu samalla. Aine liukenee myös etanoliin, ammoniakkiin ja hieman tetrahydrofuraaniin.Jacek Młochowski & Ludwig Syper: Sodium Selenide, e-EROS Encyclopedia of Reagents for Organic Synthesis, John Wiley & Sons, New York, 2001. Teoksen verkkoversio Viitattu 7.5.2016 Natriumselenidin kiderakenne on niin kutsuttu antifluoriittirakenne. ==Valmistus ja käyttö== Natriumselenidiä voidaan valmistaa natriumin ja seleenin välisellä reaktiolla nestemäisessä ammoniakissa. Muita tapoja ovat natriumselenaatin pelkistäminen kuumentamalla hiilen läsnä ollessa, natriumin ja seleenin reaktio polaarisessa aproottisessa liuottimessa kuten dimetyyliformamidissa tai asetonitriilissä naftaleenin toimiessa katalyyttinä tai vetyselenidin neutraloiminen natriumhydroksidin tai natriumetoksidin avulla.J. E. Hoffmann & M. G. King :Selenium and Selenium Compounds, Kirk-Othmer Encyclopedia of Chemical Technology, John Wiley & Sons, New York, 2010. Viitattu 7.5.2016Bernd E. Langner: Selenium and Selenium Compounds, Ullmann's Encyclopedia of Industrial Chemistry, John Wiley & Sons, New York, 2000. Viitattu 7.5.2016 Natriumselenidiä käytetään organoseleeniyhdisteiden valmistamiseen ja niitä muodostuu natriumselenidin ja alkyyli- tai aryylihalogenidien välisellä reaktiolla. Siitä voidaan myös valmistaa seleeniä ja epäorgaanisia seleeniyhdisteitä. ==Lähteet== Luokka:Natriumyhdisteet Luokka:Seleeniyhdisteet
Heinuu

Heinuu on Pirkanmaalla Ylöjärvellä Lassilassa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma- alueeseen. Heinuu on osa Vähä Mustajärven valuma-aluetta. == Maantietoa == Järven pituus on 1,7 kilometriä, leveys 400 metriä ja sen pinta-ala on 27 hehtaaria. Se sijaitsee Aurejärven itäpuolella Vähä Mustajärven ja Poikelisjärven välissä. Järven pohjoispään ympäristö on tasaista ja soistuvaa metsämaastoa, mutta eteläpään maasto on kumpuilevampaa. Järveen laskee kymmenisen suo-ojaa. Laskuojista yksi on Särkijärven laskuoja, joka laskee järven eteläpäähän. Suurin niistä on Heinuunoja, joka on Poikelisjärven laskuoja. Heinuunojaan laskee myös Ylisen-, Keskisen- ja Alisen Neulalammen yhteinen laskuoja. Heinuun oma laskuojan luusua sijaitsee pohjoispäässä ja laskee Vähä Mustajärven pohjoispäähän. Veden keskimääräinen viipymä järvessä on 22 vuorokautta. Järvi on pitkä ja kapea, se on melko selväpiirteinen lukuun ottamatta Myllylahtea, jota suojaa 100 metriä pitkä saari. Järven rantaviivan pituus on 4,2 kilometriä. Yli puolet sen pohjoispään rannoista ovat suota, mutta sen eteläpää on lähes kokonaan moreenirantaa. Itärannalla erottuu pari jyrkkää kohtaa. Rannoille on rakennettu viisi vapaa-ajan asuntoa, joille johtaa tiet yhdystieltä 3350. Järven pohjoispään suolla sijaitsee kämppä, jonne ei johda tietä. == Vedenlaatu == Heinuun vedenlaatua on tutkittu talvina 1981 ja 2000. Vesi on ollut melko ruskeaa ja sen humuspitoisuus on ollut korkea. Veden happamuudentaso on siten ollut alhainen. Järven ravinnepitoisuudet olivat vuonna 1981 korkeat, mutta ovat toiseen mittauskertaan mennessä ne olivat pienentyneet. Järvi on siten fosforin osalta lievästi rehevöitynyt järvi. Kesän osalta ei tiedetä järven ravinnetilannetta. Koska järven valuma-alue on melko laaja ja järven tilavuus on pieni, vaihtuu vesi nopeasti. Tämä heijastuu myös veden happipitoisuuteen. Pintaveden happikyllästyneisyys on ollut 70%–80%, mikä on humuspitoisille järville tyypillinen arvo. Alusvedessä yli 3 metrin syvyydessä happikato on ollut suurempi. Järven tila saattaa olla palautumassa ja sen virkistyskäyttöluokka on lähes tyydyttävä. == Lähteet == Luokka:Vähä Mustajärven valuma-alue Luokka:Kurun järvet
Milenko Ačimovič

Milenko Ačimovič (s. 15. helmikuuta 1977 Ljubljana, Slovenian ST, Jugoslavian SLT) on slovenialainen uransa lopettanut jalkapalloilija. Pelipaikaltaan hän oli vasen keskikenttäpelaaja.Milenko Ačimovič National Football Teams -sivustolla Ačimovič aloitti uransa synnyinkaupunkinsa Olimpijassa. Hän siirtyi kesken kauden 1997–1998 Belgradin punaiseen tähteen, jossa voitti Jugoslavian liittotasavallan mestaruuden kausina 1999–2000 ja 2000–2001 sekä cupin kausina 1998–1999, 1999–2000 ja 2001–2002. Ačimovič edusti Punaista tähteä kaikkiaan 102 pääsarjaottelussa, kunnes siirtyi Englannin Valioliigaan Tottenham Hotspuriin kesällä 2002. Hän pelasi seurassa 17 liigaottelua. Yhden Englannissa pelatun kauden jälkeen Ačimovič siirtyi kolmeksi kaudeksi Ranskaan, jossa hän edusti Lilleä 47 Ligue 1:n ottelussa. Vuosina 2006–2007 Ačimovič pelasi Saudi-Arabian Valioliigaa Al-Ittihadissa. Sieltä Ačimovič siirtyi Itävallan Bundesliigaan Austria Wieniin, jota hän edusti 101 liigaottelussa ja jossa hän voitti Itävallan cupin kaudella 2008–2009. Ammattilaisuransa Ačimovič lopetti kauden 2009–2010 jälkeen. Slovenian maajoukkueessa Ačimovič pelasi vuosina 1998–2007 yhteensä 74 A-maaottelua ja teki niissä 13 maalia. Hän oli mukana EM-kilpailuissa 2000 ja MM-kilpailuissa 2002. Jälkimmäisissä hän teki maalin Paraguayta vastaan. Ačimovič teki puolesta kentästä voittomaalin Ukrainaa vastaan pelatussa EM-kilpailujen 2000 jatkokarsintaottelussa. Slovenian selviydyttyä EM-turnaukseen hän oli kisajoukkueen nuorin pelaaja.http://web.archive.bibalex.org/web/20010803115905/www.euro2000.org/en/teams/players/0,1068,9557,00.html == Lähteet == Luokka:Slovenialaiset jalkapalloilijat Luokka:Vuonna 1977 syntyneet Luokka:Elävät henkilöt
Lukemisia Maamiehille

Lukemisia Maamiehille oli Viipurissa vuosina 1849–1850 ilmestynyt maataloutta käsitellyt aikakauslehti. Viipurin maanviljelysseuran julkaisema Lukemisia Maamiehille oli ensimmäinen suomenkielinen maatalouslehti. Sen toimittajana työskenteli Pietari Hannikainen. Käytännön maatalousneuvoja antaneen lehden kirjoitukset käsittelivät etupäässä viljelyskasveja ja karjanhoitoa sekä tuolloin vielä harvinaista puutarhaviljelyä. Cedervallerin kirjapainossa painettu Lukemisia Maamiehille ilmestyi oktaaviokokoisena ja 35–45 sivun paksuisena kuudesti vuodessa. Sen lukijat lienevät asuneet lähinnä Viipurissa ja sen ympäristössä. Kannattamattomana lopetetun lehden postilevikki oli vuonna 1849 vain 47,5 ja seuraavana vuonna 84 vuosikertaa. ==Lähteet== ==Aiheesta muualla== * Lukemisia Maamiehille digitoituna kansalliskirjastossa Luokka:Ilmestymästä lakanneet suomalaiset aikakauslehdet Luokka:Suomalaiset ammattilehdet Luokka:Viipurin media
Yero Bello

Yero Bello (s. 11. joulukuuta 1987 Kaduna, Nigeria) on nigerialainen jalkapalloilija, joka pelasi Israelin, Moldovan, Romanian ja Suomen pääsarjoissa. Hän oli pelipaikaltaan hyökkääjä. Bello on Rainbow Unitedin kasvatti. Hän aloitti ammattilaisuransa kuitenkin Israelin Ligat ha'Alin Maccabi Haifassa, jossa hän pelasi vuosina 2006–2010. Suurimman osan ajastaan Haifassa Bello vietti lainalla muissa israelilaisseuroissa. Elokuussa 2010 Bello siirtyi Maccabi Haifasta Romanian Liga I:n FC Vasluihin. Kaudella 2011–2012 hän pelasi seuran paidassa kaikissa kuudessa Eurooppa-liigan pelissä. Yhteensä Bello pelasi romanialaisseuran paidassa 55 ottelua onnistuen maalinteossa seitsemän kertaa. Vuodet 2012–2013 Bello edusti Ligat ha'Alin Bnei Sakhninia onnistuen 24 pelissä seitsemän kertaa maalinteossa.http://us.soccerway.com/players/yero-bello/84196/ Heinäkuussa 2013 Bello siirtyi saman sarjan FC Ashdodiin. Hän pelasi seuran paidassa vuosina 2013–2015 59 ottelua onnistuen maalinteossa 12 kertaa. Toukokuussa 2016 Bello siirtyi Suomen Veikkausliigan Tampereen Ilvekseen loppukauden kattavalla sopimuksella.http://ilvesedustus.fi/nigerialaishyokkaaja-yero- bello-ilvekseen/ Hän pelasi Veikkausliigassa vain kaksi ottelua. == Lähteet == Luokka:Nigerialaiset jalkapalloilijat Luokka:Vuonna 1987 syntyneet Luokka:Elävät henkilöt
Tasa-arvoinen Työmies

Tasa-arvoinen Työmies oli Jyväskylässä vuonna 1891 ilmestynyt aikakauslehti. F. F. Brummerin ja Johan Pellikan toimittama kuukausilehti Tasa-arvoinen Työmies kertoi tavoitteekseen työväestön yhteiskunnallisen tasa-arvoisuuden, lupasi kiinnittää huomiota valtiollisiin ja taloudellisiin kysymyksiin sekä kannatti raittiusasiaa. Se ilmoitti olevansa jyrkästi suomenmielinen, kansanvaltainen ja uskonnollisesti vapaamielinen. Käytännössä lehti ei juurikaan pohtinut yhteiskunnallisia epäkohtia. Lehdestä ehti ilmestyä vain seitsemän numeroa, kun Brummer luopui sen vastaavan toimittajan tehtävästä. Painoasiain ylihallitus hylkäsi metsäyrittäjänä kruununmetsistä käräjöineen Pellikan julkaisulupa-anomuksen ja myöhemmin uuden anomuksen hylkäsi myös kenraalikuvernööri. Tapaus herätti lehdistössä huomiota vuoden 1891 uuteen painoasetukseen liittyen, joka siirsi julkaisulupien myöntämisen kenraalikuvernöörille. ==Lähteet== ==Aiheesta muualla== * Tasa-arvoinen Työmies digitoituna kansalliskirjastossa Luokka:Jyväskylän media Luokka:Ilmestymästä lakanneet suomalaiset aikakauslehdet Luokka:Suomalaiset yhteiskunnalliset lehdet